KIRJALLINEN KYSYMYS E-3561/01 esittäjä(t): Alexandros Alavanos (GUE/NGL) komissiolle. Tukiennakkoa saavan määrän laskeminen kunkin oliivintuottajan kohdalla.



Virallinen lehti nro 160 E , 04/07/2002 s. 0141 - 0142



KIRJALLINEN KYSYMYS E-3561/01 esittäjä(t): Alexandros Alavanos (GUE/NGL) komissiolle (8. tammikuuta 2002) Aihe: Tukiennakkoa saavan määrän laskeminen kunkin oliivintuottajan kohdalla Kreikka on antanut yleisellä ministeriön päätöksellä n:o 408461/9. marraskuuta 2001 säännökset tukikelpoisten oliiviöljymäärien laskemisesta markkinointivuonna 2000/2001 sekä valitusmenettelystä. Tämän päätöksen perusteella jätetään asetuksessa (EY) N:o 2067/2001(1) määriteltyjen oliivinviljelyvyöhykkeiden tuotto huomioimatta ja lasketaan uudet tuotot, jotka joissakin tapauksissa ovat 50 prosenttia EU:n tunnustamia pienemmät. Lisäksi päätöksessä on määrätty alueittain yhtenäiset prosenttiset leikkaukset määristä, joille oliivintuottajat ovat pyytäneet tukea. Tämän seurauksena todelliset ilmoitetut määrät jäävät ilman tukea, kun sitä vastoin hyväksytään tarkastamatta määriä, jotka toteutettavasta kertaluonteisesta leikkauksesta huolimatta edelleen ovat huomattavasti korkeammat kuin oliivinviljelyvyöhykkeiden hyväksyttyjen tuotantomäärien perusteella lasketut. Mikäli tuottaja esittää valituksen, edellä mainitun päätöksen mukaan kunkin tuottajan koko ilmoitettu määrä jää täysin vaille tukiennakkoa. Näin oliivintuottajat pakotetaan hyväksymään heille määrätyt vähennykset, jotta he saisivat nyt osan tuesta ja voisivat vastata taloudellisista velvoitteistaan. Koska Kreikan maatalousministeriön tekemän yleisen ministeriön päätöksen n:o 408461/9. marraskuuta 2001 täytäntöönpano on aiheuttanut suurta hämminkiä oliivintuottajien keskuudessa, jotka näkevät tulojensa kärsivän maatalousministeriön omavaltaisten ja pakkotoimenpiteiden kaltaisten päätösten johdosta, kysyn komissiolta: 1. Katsooko se, että tukikelpoisten oliiviöljymäärien määrittämistapa ja Kreikan soveltama valitusmenettely ovat yhteisön asetusten mukaisia? 2. Onko Kreikka toimittanut kaikki asetuksen (EY) N:o 2366/98(2) 6 artiklan sellaisena kuin se on muutettuna asetuksen (EY) 1273/1999(3) 2 artiklalla edellyttämät tiedot? (1) EYVL L 278, 23.10.2001, s. 11. (2) EYVL L 293, 31.10.1998, s. 50. (3) EYVL L 151, 18.6.1999, s. 12. Franz Fischlerin komission puolesta antama vastaus (11. helmikuuta 2002) Kreikan viranomaiset ovat toteuttaneet joukon toimenpiteitä oliiviöljyn tuotantotukijärjestelmän soveltamista koskevista yksityiskohtaisista säännöistä markkinointivuosiksi 1998/19992000/2001 30 päivänä lokakuuta 1998 annetun komission asetuksen (EY) N:o 2366/98(1) säännösten noudattamiseksi. Näistä toimenpiteistä voidaan mainita 9. marraskuuta 2001 tehty ministeriöiden välinen päätös nro 408461 sekä sen kaksi muutosta: 5. joulukuuta 2001 tehty päätös nro 417745 tehtyjä valituksia koskevasta valvontamenettelystä ja 6. joulukuuta 2001 tehty päätös nro 417759 tuotantotukea markkinointivuonna 20002001 saavien määrien vahvistamisperusteista. Marraskuun 9. päivänä 2001 tehty päätös nro 408461 täyttää yhteisön sääntelyn vaatimukset, joiden mukaan jäsenvaltiot voivat lykätä tukiennakosta vähintään 25 prosentin osuuden maksamista niiden tuottajien osalta, joiden jättämä tukihakemus vastaa tuotantoa, joka on yli kaksi kertaa suurempi kuin määrä, joka saadaan vertaamalla kyseessä olevan yhtenäisen tuotantoalueen keskisatoa siellä pääasiallisesti sijaitsevien tilojen ilmoitettuun oliivipuiden lukumäärään (asetuksen (EY) N:o 2366/98 16 artiklan 2 kohta). Kreikka on toimittanut asetuksen (EY) N:o 2366/98 6 artiklassa säädetyt tiedot yhtenäisten tuotantoalueiden tuotosten vahvistamista varten. Koska yhteisön sääntelyssä vahvistetut tuotokset vahvistetaan kuitenkin korjattujen oliivipuiden määrän perusteella, Kreikan viranomaiset mukauttavat tuotoslukuja kaikkien viljelyilmoituksissa mainittujen tuotannossa olevien puiden huomioon ottamiseksi. Ennen tukiennakon maksamista suoritettavien tarkastusten lisäksi jäsenvaltioiden on toteutettava yhteisön sääntelyssä ja erityisesti asetuksen (EY) N:o 2366/98 2731 artiklassa säädetyt tarkastukset, joiden avulla varmistetaan, ettei tuotantotukea myönnetä tukihakemuksissa mainituille määrille aiheettomasti. (1) EYVL L 293, 31.10.1998.